Honor 20i लॉन्च, 32 मेगापिक्सल का सेल्फी कैमरा है इसमें  
Honor 20i एंड्रॉयड पाई आधारित EMUI 9.0.1 पर चलता है
Honor 20i में पिछले हिस्से पर तीन कैमरे हैं
3,400 एमएएच की बैटरी से लैस है हॉनर 20आई
Huawei के सब-ब्रांड Honor ने चीनी मार्केट में Honor 20i स्मार्टफोन को लॉन्च कर दिया है। Honor 20i ग्रेडिएंट डिज़ाइन वाला फोन है। हॉनर ब्रांड के इस फोन में तीन रियर कैमरे हैं और फ्रंट पैनल पर वाटरड्रॉप नॉच में 32 मेगापिक्सल के सेल्फी कैमरे को जगह मिली है। Honor 20i में किरिन 710 प्रोसेसर का इस्तेमाल हुआ है। रैम और स्टोरेज पर आधारित फोन के 4 वेरिएंट मार्केट में उतारे गए हैं। फोन एंड्रॉयड पाई पर आधारित ईएमयूआई 9 पर चलेगा। Honor का यह फोन गेम टर्बो 2.0 टेक्नोलॉजी से लैस है जो फोन की गेमिंग परफॉर्मेंस को बेहतर बनाने का काम करेगा।

हॉनर 20आई के रैम और स्टोरेज पर आधारित चार वेरिएंट मार्केट में उतारे गए हैं। यह ग्रेडिएंट रेड, ग्रेडिएंट ब्लू और मैजिक नाइट ब्लैक रंग में मिलेगा। Honor 20i के 4 जीबी +128 जीबी वेरिएंट का दाम 1,599 चीनी युआन (करीब 16,600 रुपये) है। इसके 6 जीबी +64  जीबी मॉडल को 1,599 चीनी युआन (करीब 16,600 रुपये) में बेचा जाएगा। Honor 20i का 6 जीबी +128 जीबी वेरिएंट 1,899 चीनी युआन (करीब 19,700 रुपये) का है। वहीं, Honor 20i AAPE Edition को ग्राहक 2,199 चीनी युआन (करीब 22,800 रुपये) में खरीद पाएंगे।
फिलहाल, Honor 20i को भारत में लॉन्च करने के संबंध में कोई जानकारी नहीं दी गई है। माना जा रहा है कि कंपनी इस फोन को ग्लोबल मार्केट में Honor 20 Lite के नाम से लॉन्च कर सकती है।

डुअल-सिम (नैनो) Honor 20i एंड्रॉयड पाई आधारित EMUI 9.0.1 पर चलता है। इसमें 6.21 इंच का फुल-एचडी+ (1080x2340 पिक्सल) डिस्प्ले है, 19.5:9 आस्पेक्ट रेशियो के साथ। फोन में टॉप पर वाटरड्रॉप नॉच भी है। नए हॉनर हैंडसेट में ऑक्टा-कोर किरिन 710 प्रोसेसर का इस्तेमाल हुआ है। ग्राफिक्स के लिए माली जी51एमपी4 इंटिग्रेटेड है। यह 8 जीबी तक रैम और 256 जीबी तक की स्टोरेज के साथ आता है। फोन में जीपीयू टर्बो 2.0 फीचर भी है। यानी गेमिंग परफॉर्मेंस बेहतर होने की उम्मीद की जा सकती है।
अब बात कैमरा सेटअप की। Honor 20i में पिछले हिस्से पर तीन कैमरे हैं। यहां एफ/ 1.8 अपर्चर वाला 24 मेगापिक्सल का प्राइमरी कैमरा, एफ/ 2.4 अपर्चर वाला 8 मेगापिक्सल का सेकेंडरी कैमरा और साथ में 2 मेगापिक्सल का डेप्थ सेंसर है। फ्रंट पैनल पर एचडीआर सपोर्ट वाला एफ/ 2.0 अपर्चर से लैस 32 मेगापिक्सल का सेंसर है।
कनेक्टिविटी फीचर में 4जी एलटीई, वाई-फाई 802.11 ए/बी/जी/एन/एसी और ब्लूटूथ 4.2 शामिल हैं। Honor 20i की बैटरी 3,400 एमएएच की है। लेकिन यह फास्ट चार्जिंग को सपोर्ट नहीं करती है। फोन का डाइमेंशन 154.8x73.64x7.95 मिलीमीटर है और वज़न 164 ग्राम।